### Beslutning

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde indstillingen.

Sagen blev behandlet sammen med sag 7.

**Beslutningsforslag fra SF og [adresse]**

Det er ikke gået nogens næse forbi, at forvaltningen nu to gange har planlagt overvågning af to borgere i 48 timer i træk. Overvågningen udføres ikke af en socialrådgiver ansat i [adresse], men af et eksternt firma. Dette betyder, at borgeren i praksis ikke kan diskutere, hvad der er observeret med sin socialrådgiver. Det, mener vi, er uholdbart.

I SF og [adresse] mener vi ikke, det kan forsvares at observere borgere i 48 timer i træk. Det føles som overvågning, og vi ser, hvordan det skaber utryghed blandt brugerne af BPA-ordningen. Vi ønsker dialog og besøg hos borgerne i stedet for observationer.

Vi foreslår derfor at:

* Tilgangen i visitationer skal være båret af dialog og tillid til borgeren.
* Hvis en borger skal have besøg af kommunen med henblik på skærpet visitationen, skal dette foretages af en ansat i [adresse], og personen skal deltage i efterfølgende møder imellem borger og sagsbehandler, såfremt borgeren ønsker dette.
* Besøg fra kommunen skal ikke ligge i nattetimerne, med mindre det er et ønske fra borgeren.
* Der skal ikke ske observation i mere end få timer ad gangen. Tidspunkter skal aftales med borgeren, og borgeren skal tilbydes flere muligheder for, hvordan det skal forløbe.

Afsendere:  Oda Johnsen (ordfører), Sine Clausen, Christopher Toft og Karlo Bruun (SF) samt Mahad Yussuf og Freddy Mogensen (RV).

**INDSTILLING FRA MAGISTRATSAFDELINGEN FOR SOCIALE FORHOLD OG BESKÆFTIGELSE**

**Svar på forslag fra SF og [adresse] vedrørende "Dialog og samarbejde med borgerne om BPA"**

### Resumé

SF og [adresse] har i maj 2021 fremsat forslag om tilretning af administrationsgrundlaget for BPA-ordningen på baggrund af sager om planlagt observation af borgere i borgerens eget hjem i op til 48 timer.

Ændringer i administrationsgrundlaget for BPA-ordningen har været drøftet i forligskredsen bag budgetforlig 2019 på baggrund af budgetforslag fra Socialdemokratiet om Samarbejde med borgerne om BPA. Forligskredsen har ved møde den 15. september 2021 truffet beslutning om tilpasningerne i administrationsgrundlaget for BPA, der understøtter det fælles ønske om både at kunne styre området og inddrage borgeren. Ændringer i administrationsgrundlaget implementeres umiddelbart i det samlede administrationsgrundlag for visitation til og opfølgning på BPA-sager i Voksne, Job og Handicap under Sociale Forhold og Beskæftigelse.

Der følges op i [adresse] og Beskæftigelsesudvalget. Byrådet orienteres om resultaterne af den undersøgelse, Ankestyrelsen er ved at udarbejde.

### Indstilling

Det indstilles:

At 1) beslutningsforslaget fra SF og [adresse] om dialog og samarbejde med borgerne om BPA ikke tiltrædes. Dog tilpasses administrationsgrundlagets praksis vedrørende dialog og samarbejde med borgeren.

At 2) Byrådet tiltræder ændringer af administrationsgrundlaget for BPA som beskrevet indstillingen.

### Sagens forløb

12-05-2021 Aarhus Byråd
Sagens behandling blev udsat  i byrådets møde den 12. maj 2021.
 26-05-2021 Aarhus Byråd
Sagens behandling blev udsat i byrådets møde den 26. maj 2021.
 09-06-2021 Aarhus Byråd

Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 9. juni 2021 om magistratsbehandling af forslaget.

Sagen bedes tilbagesendt byrådet via Magistraten.

 22-09-2021 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 20-10-2021 Borgmesterens Afdeling påtegning
Fremsendes til Magistraten. Det bemærkes, at indstillingen er fremsendt rettidigt til Borgmesterens Afdeling, men efterfølgende dialog mellem Sociale Forhold og Beskæftigelse og Borgmesterens Afdeling om indstillingen har betydet, at indstillingen ikke kunne nå byrådsbehandling indenfor den fastsatte frist på tre måneder efter byrådsbehandlingen af beslutningsforslaget. Borgmesterens Afdeling har derudover ingen bemærkninger til indstillingen.
 25-10-2021 Magistraten

Fremsendes til [adresse] med bemærkning, at Magistraten i mødet den 25. oktober 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 22. september 2021.

Ruth Henriksen var forhindret i at deltage i sagens behandling.

 10-11-2021 [adresse]

Tilbagesendes Magistratsafdelingen for Sociale forhold og Beskæftigelse med bemærkning, at byrådet i sit møde den 10. november 2021 har vedtaget Magistratens foranstående indstilling af 25. oktober 2021.

Enhedslisten de Rød-Grønnes og Liste Trivsel, Velfærd og Reel Borgerinddragelses byrådsgrupper kunne ikke tiltræde indstillingen.

Sagen blev behandlet sammen med sag 7.